stanford-oval/wikipedia huggingface dataset:
Luettelo V. I. Leninin patsaista ja muistomerkeistä Suomessa
Luettelo

| Kohde | Paikkakunta | Paikka | Kartalla | Tekijä | Vuosi | Kuva | WD |
| --- | --- | --- | --- | --- | --- | --- | --- |
| Lenin-museo | Tampere | Hämeenpuisto 28 | 61.4958°N, 23.7517°E |  | 1946 |  |  |
| Lenin-museon laatta ja reliefi | Tampere | Hämeenpuisto 28 | 61.4958°N, 23.7518°E |  | laatta 1946 reliefi 1947 |  |  |
| Leninin muistolaatta (vuoden 1907 vierailun kunniaksi)  | Kotka | Kotkan työväentalon seinä, Keskuskatu 33 | 60.4629°N, 26.9372°E |  | 1957 |  |  |
| Lenin-muistolaatta | Turku | Aurakatu 15 | 60.4536°N, 22.2626°E | Tauno Torpo | 1964 |  |  |
| Muistolaatta Leninin oleskelusta Helsingissä 1917 | Helsinki | Sörnäisten rantatie 1 | 60.1799°N, 24.9526°E |  | 1964 |  |  |
| Leninin vierailun muistolaatta | Tampere | Lenin-museon ulkoseinä, Hämeenpuisto 28 | 61.4957°N, 23.7521°E | Tapio Tapiovaara, Sisko Petäjä | 1965 |  |  |
| V. I. Leninin muistolaatta | Tornio | Tornion rautatieaseman pohjoispäässä | 65.8459°N, 24.1634°E |  | 1967 |  |  |
| Muistolaatta Leninin oleskelusta Helsingissä 1906 (varastettu lokakuussa 2015) | Helsinki | Vuorimiehenkatu 35 | 60.1593°N, 24.9427°E | Leila Hietala | 1970 |  |  |
| Lenininpuisto | Helsinki | Alppila | 60.19°N, 24.943°E |  | 1970 |  |  |
| V. I. Leninin muistolaatta | Tampere | Kyttälänkatu 11 | 61.4996°N, 23.7706°E |  | 1982 |  |  |
| Leninin muistohuone Kirjalantalossa | Parainen | Paraisten kotiseutumuseo, Storgårdinkatu 13 | 60.3002°N, 22.2973°E |  |  |  |  |
| Leninin muistolaatta | Littoinen | Littoistentie, Littoisten rautatieasemaa vastapäätä radan pohjoispuolella | 60.4443°N, 22.3944°E |  |  |  |  |
Poistetut Leninin patsaat ja muistomerkit

| Teos | Aiempi sijainti | Nykyinen sijainti | Tekijä | Paljastettu | Poistettu/ tuhoutunut | Syy | Kuva | WD |
| --- | --- | --- | --- | --- | --- | --- | --- | --- |
| Leninin patsas | Aurakatu 15, Turku | varastossa | Mihail Anikušin | 1977 | 4.10.2022 |  |  |  |
| Leninin patsas | Lenininpuisto, Pohjoispuistokatu, Kotka | varastossa | Matti Varik, Allan Murdmaa ja Jaan Port | 1979 | 4.10.2022 |  |  |  |
| Leninin puuttuva käsivarsi | Lenininpuisto, Pohjoispuistokatu, Kotka | varastossa | Krzysztof Bednarski | 1995 | 4.10.2022 |  |  |  |
Ricardo Björnberg

Carl Ricardo (Richard) Björnberg (9. elokuuta 1861 Pori – 20. helmikuuta 1917 Helsinki) oli suomalainen arkkitehti.
Björnbergin teollisuussukuun kuulunut, Porista kotoisin ollut Ricardo Björnberg valmistui arkkitehdiksi Helsingin polyteknillisestä opistosta vuonna 1884. Hän oli aluksi työssä yksityisessä arkkitehtitoimistossa ja suoritti jatko-opintaja Wienin Teknillisessä korkeakoulussa vuosina 1885–1886.
Björnbergistä tuli yleisten rakennusten ylihallituksen ylimääräinen arkkitehti 1887, ja hän toimi Helsingin kaupungin ylimpänä rakennustarkastajana 1891–1905 sekä Valtioneuvoston linnan johtavana arkkitehtinä 1892–1905. Björnberg oli vuodesta 1891 osakkaana C. R. Rosenbergin arkkitehtitoimistossa.
Björnberg teki useita ulkomaanmatkoja muun muassa Espanjaan, ja hänen kiinnostuksensa kohteisiin kuuluivat arkkitehtuurin ohella puunjalostuskoneet ja polttomoottoriteknologia. Ricardo Björnberg kuoli sydänkohtaukseen helmikuussa 1917.
Rakennuksia

Karhulan Hovi, Karhula 1887
Pohjoinen palotorni, Konstantininkatu (nyk. Meritullinkatu), Kruununhaka 1889, purettu 1930-luvun puolivälissä
Heinen talo, Hallituskatu 9 – Teatterikatu 3, Pori 1892
Finska Elektriska Ab:n konepajarakennus, Sörnäisten rantatie 31, Helsinki 1899
Senaatin kirjapaino, Helsinki 1897–1900
Tehtaankatu 4, Ullanlinna, Helsinki 1901
Asuinkerrostalo, Muukalaiskatu 1 – Laivasillankatu 12, Ullanlinna, Helsinki 1911 (Torsten Montellin kanssa)
Hyytiälän metsäaseman rakennukset. 1911 (arkkitehti Ernst Theodor Granstedtin kanssa)
Maanmittauskonttori, Sibeliuksenkatu 21, Hämeenlinna 1911
Tampereen teknillisen opiston rakennus, Pyynikintie 2, Tampere 1912
Pitkäjärven maamiesseuran talo, Somero 1914
Aiheesta muualla

Schjerfbeck, S. M.: Carl Ricardo Björnberg in memoriam. Arkitekten, 1917 (15. vsk.), nro 2, s. 13–16. (Kansalliskirjaston digitaaliset aineistot.)
Schjerfbeck, S. M.: Carl Ricardo Björnberg: In memoriam. Tekniska föreningens i Finland förhandlingar, 1917 (37. vsk.), nro 4 (April), s. 112–114. (Kansalliskirjaston digitaaliset aineistot.)
The Witcher 3: Wild Hunt

| The Witcher 3: Wild Hunt |
| --- | --- |

Kehittäjä:  CD Projekt Red
Julkaisija:  CD Projekt
Ohjaaja:   Konrad Tomaszkiewicz  Mateusz Kanik  Sebastian Stepien 
Tuottaja:   Piotr Krzywonosiuk  Jedrzej Mroz 
Suunnittelija:  Grzegorz Mozarski
Käsikirjoittaja:  Marcin Blacha
Säveltäjä:   Marcin Przybyłowicz  Mikołaj Stroiński 
Pelisarja:  The Witcher
Pelimoottori:  REDengine 3
Julkaistu:   19. toukokuuta 2015
Lajityyppi:  toimintaroolipeli, hack and slash
Pelimuoto:  yksinpeli
Ikäluokitus:   ESRB: M  Virheellinen ESRB-arvo  PEGI: 18 
Alusta:  Microsoft Windows PlayStation 4 Xbox One Nintendo Switch
Lisenssi:  Suljettu lisenssi
Jakelumuoto:  DVD, digitaalinen jakelu, Blu-ray-levy ja digitaalinen lataus
Lisää peliartikkeleitaVideopelien teemasivulla
Infobox OK     : 
The Witcher 3: Wild Hunt on CD Projekt Redin kehittämä ja CD Projektin vuonna 2015 julkaisema toimintaroolipeli, joka perustuu fantasiakirjailija Andrzej Sapkowskin Noituri-kirjasarjaan. Peli on The Witcher -pelisarjan kolmas osa, ja sitä pelataan kolmannen persoonan näkökulmasta avoimessa pelimaailmassa. Pelaaja ohjaa pelin päähenkilöä, hirviönmetsästäjä Geraltia hänen etsiessä kadonnutta adoptiotytärtään. Pelaaja taistelee erinäisiä vihollisia vastaan aseiden ja taikuuden avulla, keskustelee ei-pelattavien hahmojen kanssa ja suorittaa pää- ja sivutehtäviä. Pelin tarina voi päättyä useilla eri tavoilla pelaajan tekemistä valinnoista riippuen.
Pelin kehitys alkoi vuonna 2011 ja kesti kolme ja puoli vuotta. Ääninäyttelyn nauhoittamisessa kesti kaksi ja puoli vuotta. Pelin käsikirjoitusta laadittaessa siihen sisällytettiin realistisia elementtejä, kuten moraalista monitulkintaisuutta yksinkertaistuksien välttämiseksi ja Sapkowskin romaanien hengen säilyttämiseksi. Puola, Amsterdam ja Skandinavia olivat erityisiä inspiraatioita pelin avoimelle maailmalle. REDengine 3 -pelimoottori mahdollisti monimutkaisen tarinan kehittämisen. Musiikin sävelsi Marcin Przybyłowicz ja sen esitti Brandenburg State Orchestra.
The Witcher 3: Wild Hunt julkaistiin maailmanlaajuisesti Windowsille, PlayStation 4:lle ja Xbox Onelle 19. toukokuuta 2015. Peli sai osakseen laajaa ylistystä sen tarinankerronnan, pelimaailman suunnittelun, pelattavuuden, taistelujärjestelmän ja grafiikoiden suhteen. Lievää kritiikkiä peli sai vasta julkaisun jälkeen korjattujen teknisten ongelmien vuoksi. Peli sai useita Vuoden Peli -palkintoja, ja sitä on kutsuttu yhdeksi kaikkien aikojen parhaista videopeleistä. Peli oli myös kaupallinen menestys; toukokuuhun 2016 mennessä sitä oli myyty lähes 10 miljoonaa kappaletta. Pelille julkaistiin kaksi laajennusosaa, Hearts of Stone ja Blood and Wine, jotka nekin saivat hyvän vastaanoton. Elokuussa 2016 pelistä julkaistiin Game of the Year -versio, joka sisältää molemmat laajennukset ja kaiken sille julkaistun ladattavan sisällön.
Juoni

Peli sijoittuu kuvitteelliselle Mantereelle, jota asuttavat ihmisten lisäksi erilaiset taruolennot ja hirviöt. Mantereella on käynnissä sota Nilfgaardin ja Redanian valtakuntien välillä.
Peli kertoo Geralt-nimisestä noiturista, hirviöiden metsästäjästä joka palkataan etsimään Nilfgaardin keisarin Emhyr van Emreisin tytär Ciri, jota jahtaa myyttinen Wild Hunt -niminen haltijajärjestö. Cirillä on veressään muinaisia aikaa ja avaruutta hallitsevia voimia, joita Wild Hunt haluaa käyttää armeijansa siirtämiseen maailmojen välillä.
Geralt lähtee liikkeelle vanhan noituriopettajansa Vesemirin kanssa ja suuntaa White Orchardin pieneen kylään etsimään Yenneferiä - Geraltin rakastajaa, jolla on kiireellistä asiaa. Yenneferin löydettyään seurue suuntaa Vizimaan, Nilfgaardin hiljattain valtaaman Temerian pääkaupunkiin, jossa Geralt saa tehtäväkseen etsiä Ciri.
Laajennusosat

Pelille on julkaistu kaksi maksullista laajennusosaa Hearts of Stone ja Blood and Wine. Laajennukset laajentavat pelattavaa aluetta ja lisäävät sivutehtäviä.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
Metacritic: PC: 93 (32 arvostelua) PS4: 92 (79 arvostelua)  XONE: 91 (13 arvostelua)
Arvostelupisteet
Julkaisu: Pisteet
Gamereactor: 9/10
GameSpot: 10/10
IGN: 9.3/10
PC Gamer US: 92/100
Pelit: 93/100
Pelaaja: 9/10
V2.fi: 
GameSpot antoi pelille arvostelussaan 10/10.
IGN antoi pelille arvostelussaan 9.3/10.
Peli on ensimmäisellä sijalla PC Gamerin sadan parhaan tietokonepelin listalla.
Vastaanotto > Palkinnot

Outstanding Game Design
Outstanding Story
Outstanding Technical Achievement
Vuoden Peli (Game of the Year)
Paras teknologia (Best Technology)
Game of the Year (2015)
Best Role-Playing Game 2015 ja 2016: toisella kerralla laajennusosan Blood and Wine ansiosta.
Lisäksi CD Projekt RED voitti vuoden pelikehittäjäpalkinnon (Developer of the Year)
Best Storytelling: 2015 ja 2016 (Blood and Wine)
Best Visual Design: 2015 ja 2016 (Blood and Wine)
Best Gaming Moment (2015)
Best Gaming Performance (2016)
Ultimate Game of the Year (2015)
Aiheesta muualla

Wikimedia Commonsissa on kuvia tai muita tiedostoja aiheesta .
The Witcher 3: Wild Hunt MobyGamesissa (englanniksi)
The Witcher 3: Wild Hunt Internet Movie Databasessa (englanniksi)
Noituri
| --- | --- |
Kirjat:  Haltiain verta  Kohtalon miekka  Viimeinen toivomus 
Videopelit:  The Witcher  The Witcher 2: Assassins of Kings  The Witcher 3: Wild Hunt 
Televisio:  The Witcher – Noituri 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Witcher 3: Wild Hunt – Käännetty 13.3.2019, ikilinkki sivuun.
Käännös suomeksi
Henna Haverinen

| Henna Haverinen> Henkilötiedot |
| --- | --- |
Syntynyt: 9. kesäkuuta 1982 (ikä 42) Helsinki
Ammatti:  näyttelijä
Henna Haverinen (s. 9. kesäkuuta 1982) on suomalainen näyttelijä, joka työskentelee Kuopion kaupunginteatterissa. Haverinen on valmistunut teatteritaiteiden maisteriksi Pietarin valtiollisesta teatteritaiteen akatemiasta. Kuopiossa Haverinen esitti pääosaa näytelmässä Piina.
Venäjällä asuessaan Haverinen työskenteli näyttelijänä Petroskoin kansallisessa teatterissa. Haverinen on näytellyt Venäjän televisiossa Kun lumi sulaa -nimisessä televisiosarjassa, jossa hän esitti suomalaista Olgaa.
Aiheesta muualla

Kuopion kaupunginteatteri
Oletko näytellyt eläimen kanssa - Savon Sanomat
Suomen ulkoasiainministeriö - Suomalais-venäläistä teatteriyhteistyötä Pietarissa
Aiheesta muualla > Teatteriarvosteluja

Savon sanomat - Naisten maailma järkkyy (Arkistoitu – Internet Archive)
Demari - Muka-maailmaan voi hukkua
Stalker: Clear Sky

| S> T.A.L.K.E.R.: Clear Sky |
| --- | --- |

Kehittäjä:  GSC Game World
Julkaisija:  GSC World Publishing Deep Silver
Jakelija:  Valve (Steam) Koch Media
Tuottaja:  Serhi Hryhorovytš
Pelisarja:  S.T.A.L.K.E.R.
Pelimoottori:  X-Ray Engine
Julkaistu:  RU 22. elokuuta 2008UA 25. elokuuta 2008EU 12. syyskuuta 2008NA 15. syyskuuta 2008
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvoPEGI: 16
Alusta:  Microsoft Windows
Jakelumuoto:  DVD, Steam
Lisää peliartikkeleitaVideopelien teemasivulla
Infobox OK  : 
S.T.A.L.K.E.R.: Clear Sky
S.T.A.L.K.E.R.: Clear Sky on GSC Game Worldin kehittämä sekä GSC World Publishingin ja Deep Silverin julkaisema ensimmäisen persoonan ammuntapeli ja itsenäinen jatko-osa S.T.A.L.K.E.R.: Shadow of Chernobylille. Peli julkaistiin Microsoft Windowsille vuonna 2008.
Peli sisältää uusia ja vanhoja alueita, uudelleen mallinnettuina vanhasta pelistä. X-ray-pelimoottori on päivitetty versioon 1.5 ja sisältää DirectX 10 -tuen. Tekoäly on saavuttanut uuden tason mahdollistaen uuden ryhmien välisen taistelun. Peli yhdistää selviytymiskauhun, ensimmäisen persoonan ammuntapelien ja roolipelien elementtejä.
Pelaaminen

Suurin lisä peliin Shadow of Chernobylin jälkeen on ryhmittymien välinen sotajärjestelmä. Ryhmittymät taistelevat alueista hyökäten saadakseen aluetta ja puolustaen sitä pitääkseen sen omanaan. Pelaajan on mahdollista liittyä eri ryhmittymiin ja auttaa niitä taisteluissaan. Mitä vahvemmaksi ryhmittymä muodostuu, sitä parempia varusteita kauppiaat voivat toimittaa ja joita ryhmän soturit voivat käyttää. Pelihahmo on mercenary-ryhmittymän jäsen ja pystyy tekemään tehtäviä mille tahansa ryhmittymälle tai pysyä täysin puolueettomana. Tärkein ominaisuus ryhmittymiin liittymisellä on pääsy kauppiaiden ja insinöörien luokse. Joihinkin ryhmittymiin, kuten esimerkiksi armeijaan (engl. military) ei voi liittyä.
Muita uusia pelielementtejä ensimmäisen pelin jälkeen ovat aseiden ja varusteiden kustomointi- ja korjausjärjestelmä sekä näkymättömät artefaktit, jotka tarvitsevat tunnistimen paikantamiseen ja tekoälyhahmojen kyky heittää käsikranaatteja, ottaa suojaa ja käyttää ns. sokeaa tulitusta. Peliin on lisätty muun muassa myös kevyet konekiväärit.
Pelaaminen > X-ray engine 1.5

Jopa vanhentuneilla DirectX 8 -näytönohjaimilla toimivana, pelillä on samat minimivaatimukset kuin Shadow of Chernobylillä. Tehokkaan tietokoneen omaavat pelaajat pystyvät hyödyntämään uusia graafisia ominaisuuksia, joita uudistunut pelimoottori sisältää. Lisäykset X-ray 1.5:ssä sisältävät volumetrisen valaistuksen, savun ja tulen sekä pehmeän veden, dynaamiset märät pinnat, DirectX-10-tuen ja paljon muuta.
Juoni

Peli sijoittuu vuoteen 2011, n. vuosi ennen Shadow of Chernobylin tapahtumia. Pelaajan hahmo, palkkasotilas nimeltään Scar johdattaa tiedemiehiä Zonella olevan suon läpi. Yhtäkkiä Emissio, outo ja noin kerran päivässä tapahtuva säteilyaalto iskee tappaen koko ryhmän lukuun ottamatta Scaria joka menettää tajuntansa. Joukko stalkereita löytää Scarin ja vie hänet heidän suolla piilossa olevaan tukikohtaan. Stalkerit kuuluvat Clear Sky -ryhmään, jonka tarkoituksena tutkia ja kasvattaa ymmärrystä Zonesta. Lebedev, Clear Skyn johtaja, kertoo että jostain syystä Scar on osittain immuuni Emissioille, jotka normaalisti tappavat kaikki jotka eivät ehdi suojautumaan. Lebedev arvelee että Zonella itsellään on jonkinlainen oma tahto, ja että Emissiot ovat eräänlainen puolustusmekanismi jolla se pyrkii pitämään tunkeilijat poissa sen keskuksesta, Chernobylin ydinvoimalasta. Huhujen mukaan Strelok -nimisen stalkerin johtama ryhmä on lähempänä voimalalle pääsyä kuin yksikään muu ennen heitä, ja Lebedev on huolissaan että Zonen reaktio voisi mahdollisesti tappaa kaikki siellä olevat ihmiset. Scar saa tehtäväkseen pysäyttää Strelok keinolla millä hyvänsä.
Vastaanotto

PC Zone UK ja Games Master UK ovat molemmat antaneet Clear Skylle 88 pistettä sadasta, kun Edge Magazine antoi 7/10 kertoen ”yhdistää tietokonepelaamisen parhaat ja huonoimmat puolet joksikin erityislaatuiseksi”.
Aiheesta muualla

Wikimedia Commonsissa on kuvia tai muita tiedostoja aiheesta .
S.T.A.L.K.E.R.: Clear Sky - Prologue MobyGamesissa (englanniksi)
S.T.A.L.K.E.R.: Clear Sky virallinen sivu
S.T.A.L.K.E.R.
| --- | --- |
Videopelit:  Stalker: Shadow of Chernobyl  Stalker: Clear Sky  S.T.A.L.K.E.R.: Call of Pripyat  S.T.A.L.K.E.R. 2: Heart of Chornobyl 
Kirjat:  Stalker: Huviretki tienpientarelle 
Televisio:  Stalker
Lil Mosey

| Lil Mosey |
| --- | --- |
 Lil Mosey esiintymässä vuonna 2018
Henkilötiedot
Syntynyt: 25. tammikuuta 2002 (ikä 22)
Ammatti:  laulaja
Muut tiedot
Aktiivisena:  2016–
Merkittävät teokset: Noticed Blueberry Faygo
Tyyli:  Hip hop, Trap,Pop-rap
Aiheesta muualla
Kotisivu
Lathan Moses Stanley Echols (s. 25. tammikuuta 2002), taiteilijanimeltään Lil Mosey, on yhdysvaltalainen rap-artisti. Hän nousi kuuluisuuteen "Pull Up" -singlellään 2017. Hänen debyyttialbuminsa Northsbest julkaistiin 19. lokakuuta 2018. Hänen menestynein kappaleensa "Blueberry Faygo" nousi Billboard Hot 100 -listalla sijalle 8.
Diskografia > Albumit

Northsbest (2018)
Certified Hitmaker (2019)
Certified Hitmaker (AVA Leak) (2020)
Ansu Fati

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Anssumane Fati Vieira
Syntymäaika: 31. lokakuuta 2002 (ikä 22)
Syntymäpaikka: Bissau, Guinea-Bissau
Pelipaikka: vasen laitahyökkääjä
Pituus: 178 cm
Seura
Seura: Barcelona
Junioriseurat
2009–2010: Herrera
2010–2012: Sevilla
2012–2019: Barcelona
Seurat
| Vuodet | Seura | O | (M) |
| 2019– | Barcelona | 80 | (22) |
| 2023–2024 | → Brighton & Hove Albion | 19 | (2) |
Maajoukkue
| 2019– | Espanja U21 | 2 | (0) |
| 2020– | Espanja | 10 | (2) |
 Seurajoukkueuran tilastot kattavat vain kansalliset sarjat, päivitetty 15. heinäkuuta 2024.  Maajoukkueuran tilastot päivitetty 31. lokakuuta 2023.
Anssumane ”Ansu” Fati Vieira (s. 31. lokakuuta 2002 Bissau, Guinea-Bissau) on espanjalainen jalkapalloilija, joka edustaa Espanjan La Ligassa pelaavaa Barcelonaa. Hän on pelannut myös Espanjan jalkapallomaajoukkueessa. Fati on pelipaikaltaan vasen laitahyökkääjä.
Myös Ansu Fatin veljet Braima Fati ja Miguel Fati ovat jalkapalloilijoita.
Ura

Fati teki debyyttinsä Barcelonan edustusjoukkueessa 25. elokuuta 2019 La Ligan ottelussa Betisiä vastaan. Hän tuli kentälle 77. minuutilla Carles Pérezin tilalle. Fati oli debytoidessaan 16 vuoden ja 298 päivän ikäinen ja hänestä tuli Barcelonan kaikkien aikojen toiseksi nuorin debytoija Vicente Martinezin jälkeen.
Fati teki ensimmäisen maalinsa Barcelonan edustusjoukkueessa La Ligan ottelussa Osasunaa vastaan 31. elokuuta 2019 ollessaan 16 vuoden ja 304 päivän ikäinen. Täten hänestä tuli Barcelonan kaikkien aikojen nuorin La Liga -ottelussa maalin tehnyt pelaaja.
14. syyskuuta 2019 La Ligan ottelussa Valenciaa vastaan Fati teki yhden maalin ja antoi yhden maalisyötön. Hyvän esityksen johdosta arvostettu radiokanava RAC1 valitsi hänet ottelun parhaaksi pelaajaksi.
Mestarien liigassa Fati pääsi kentälle syyskuussa 2019 Borussia Dortmundia ja marraskuussa 2019 Slavia Prahaa vastaan. Joulukuussa alkulohkon päätöskierroksen vierasottelussa Interiä vastaan Fati tuli vaihtopelaajana kentälle 85. minuutilla ja teki minuutti myöhemmin Barcelonan 1–2-voittomaalin. Hänestä tuli 17 vuoden ja 40 päivän ikäisenä Mestarien liigan nuorin maalintekijä.
Fati pelasi kaudella 2019–2020 La Ligassa 24 ottelua ja teki seitsemän maalia. Mestarien liigassa hän pelasi viisi ottelua ja teki yhden maalin. Alkukauden 2020–2021 aikana hän teki seitsemässä pelaamassaan Espanjan pääsarjaottelussa neljä maalia ja kolmessa Mestarien liigan ottelussa yhden maalin. Hänen nivelkierukkansa repeytyi marraskuussa 2020, ja hän joutui olemaan kymmenen kuukautta sivussa kentiltä. Toivuttuan vammasta syyskuussa 2021 hän ehti pelata vain runsaan kuukauden ennen kuin sai takareisivamman, jonka seurauksena oli sivussa huhtikuun 2022 lopulle saakka. Hänen ottelusaldokseen kaudella 2021–2022 muodostui La Ligassa kymmenen ottelua ja neljä maalia sekä Mestarien liigassa kolme ottela ja yksi maali.
Fati pelasi kaudella 2022–2023 La Ligassa 36 ottelua, joista avauskokoonpanossa 12, ja teki seitsemän maalia Barcelonan voittaessa Espanjan-mestaruuden. Hän voitti myös Supercopa de Españan. Mestarien liigassa hän pelasi kuusi ja Eurooppa-liigassa kaksi ottelua ilman maaleja. Pelattuaan kolme La Liga -ottelua elokuussa 2023, hän siirtyi loppukaudeksi lainalle Englannin Valioliigan Brighton & Hove Albioniin. Hän pelasi 19 valioliigaottelussa, mutta oli vain kolme kertaa avauskokoonpanossa, ja teki kaksi maalia. Eurooppa-liigan kuudessa ottelussa hän viimeisteli niin ikään kaksi maalia.
Ura > Maajoukkue

Fati on pelannut Espanjan alle 21-vuotiaiden maajoukkueessa kaksi ottelua, lokakuussa 2019 Montenegroa ja marraskuussa 2019 Makedoniaa vastaan. Molemmissa hän aloitti vaihtopelaajana. Ensimmäisen ottelunsa Espanjan jalkapallomaajoukkueessa hän pelasi Kansojen liigan ottelussa Saksaa vastaan syyskuussa 2020 oltuaan 17 vuoden, kymmenen kuukauden ja kolmen päivän ikäinen. Ensimmäisen maaottelumaalinsa hän teki kolme päivää myöhemmin Ukrainaa vastaan. MM-kilpailuissa 2022 hän pelasi vaihtopelaajana 22 minuuttia sekä Japania että Marokkoa vastaan.
Tunnustukset

Fati sijoittui vuoden 2019 Golden Boy -palkintoäänestyksessä kuudenneksi. Palkinto jaetaan vuosittain vuoden parhaalle Euroopassa pelaavalle alle 21-vuotiaalle jalkapalloilijalle.
Pokaalit

Copa del Rey kaudelta 2020-2021
Primera División kaudelta 2022-2023
Supercopa de España kaudelta 2022-2023
Andreas Christensen

| 0 | 1 | 2 | 3 |
| --- | --- | --- | --- |
 Christensen Chelsean peliasussa toukokuussa 2013.
Henkilötiedot
Syntymäaika: 10. huhtikuuta 1996 (ikä 28)
Syntymäpaikka: Allerød, Tanska
Pelipaikka: keskuspuolustaja
Pituus: 187 cm
Seura
Seura: Barcelona
Pelinumero: 15
Junioriseurat
0000–2012: Brøndby IF
2012–2013: Chelsea
Seurat
| Vuodet | Seura | O | (M) |
| 2013–2022 | Chelsea | 93 | (0) |
| 2015–2017 | → Mönchengladbach | 62 | (5) |
| 2022– | Barcelona | 53 | (3) |
Maajoukkue
| 2011 | Tanska U16 | 1 | (0) |
| 2011–2012 | Tanska U17 | 9 | (2) |
| 2013 | Tanska U19 | 2 | (0) |
| 2013–2015 | Tanska U21 | 21 | (1) |
| 2015– | Tanska | 72 | (3) |
 Seurajoukkueuran tilastot kattavat vain kansalliset sarjat, päivitetty 24. kesäkuuta 2024 .  Maajoukkueuran tilastot päivitetty 24. kesäkuuta 2024 .
Andreas Christensen (s. 10. huhtikuuta 1996 Allerød, Tanska) on tanskalainen jalkapalloilija. Pelipaikaltaan hän on keskuspuolustaja. Christensen edustaa Espanjan La Ligassa pelaavaa Barcelonaa, jonne hän siirtyi ilmaiseksi kesällä 2022.